stanford-oval/wikipedia huggingface dataset:
รายชื่อมาสค์ไรเดอร์ที่ปรากฏตัวในมาสค์ไรเดอร์ดับเบิล
มาสค์ไรเดอร์ดับเบิล > ยานพาหนะ

| ชื่อ | ความยาว | ความกว้าง | ส่วนสูง | จำนวนที่นั่งสูงสุด | น้ำหนัก | ความเร็วสูงสุด | ค่าตัวเลขอื่นๆ | แรงกำลังสูงสุด | จำนวนบรรจุการขึ้นเครื่อง |
| --- | --- | --- | --- | --- | --- | --- | --- | --- | --- |
| รีโวลแครี่ | 13.525 เมตร | 3.47 เมตร | 7.72 เมตร |  | 47.5 ตัน | 230 กม. / ชม. (พื้นที่ราบ) 97 กม . / ชม. (พื้นไม่เรียบ) | ความจุ: 17000cc จำนวนยานพาหนะที่บรรทุก: 1 ยูนิต + ยูนิต 3 | 3730 กิโลวัตต์ (แปลงค่าแรงม้า: ประมาณ 5075 แรงม้า) |  |
| ฮาร์ดบอยล์เดอร์ | 2.08 เมตร | 0.68 เมตร | 1.13 เมตร | 0.82 เมตร | 165 กก. | 580 กม. / ชม. | อัตราเร่ง 0 ถึง 400 เมตร: 3.5 วินาที | 262.5 กิโลวัตต์ (แปลงค่าแรงม้า: ประมาณ 350 แรงม้า) | 2 ที่ |
| ฮาร์ดบอยล์เดอร์ สแตนดาร์ดโหมด | 2.52 เมตร | 1.29 เมตร | 1.25 เมตร | 0.82 เมตร | 215 กก. | 870 กม. / ชม. | อัตราเร่ง 0 ถึง 400 เมตร: 1.2 วินาที | 450 กิโลวัตต์ (แปลงค่าแรงม้า: ประมาณ 600 แรงม้า) | 2 ที่ |
| ฮาร์ดเทอร์บิวเลอร์ | 2.71 เมตร | 2.524 เมตร | 1.416 เมตร | 0.82 เมตร | 227 กก. | มัค 1.2 | ถึงระดับความสูงสูงสุด: 50000 เมตร |  | 2 ที่ |
| ฮาร์ดสแปลชเชอร์ | 2.478 เมตร | 1.325 เมตร | 1 เมตร | 0.82 เมตร | 201 กก. | 135 นอตเหนือน้ำ (ประมาณ 250 กม. / ชม.) ใต้น้ำ 64 นอต (ประมาณ 120 กม. / ชม.) |  |  | 2 ที่ |
มาสค์ไรเดอร์แอ็คเซล

ร่างแปลงของ เทรุอิ ริว ที่ใช้เข็มขัด แอ็คเซลไดรเวอร์ และ แอ็คเซลเมมโมรี่ ในการแปลงร่าง มีลักษณะเป็นชุดเกราะสีแดง มีจุดเด่นเรื่องพละกำลังและการโจมตีอันรุนแรง แต่มีจุดอ่อนคือ ความเร็วในการเคลื่อนที่ต่ำ
| ชื่อ | ความยาว | ความกว้าง | ส่วนสูง | น้ำหนัก | ความเร็วสูงสุด | แรงกำลังสูงสุด |
| --- | --- | --- | --- | --- | --- | --- |
| ไบค์ฟอร์ม | 2.65 เมตร | 0.82 เมตร | 0.98 เมตร | 98 กก. | 920 กม. / ชม. |  |
| กันเนอร์ A | 1.35 เมตร | 1.52 เมตร | 1.22 เมตร | 145 กก. | 150 กม. / ชม. | 1340 กิโลวัตต์ (แปลงค่าแรงม้า: ประมาณ 1,000 แรงม้า) |
| แอ็คเซลกันเนอร์ | 4 เมตร | 1.52 เมตร | 1.22 เมตร | 238 กก. | 1070km/h | 1340 กิโลวัตต์ (แปลงค่าแรงม้า: ประมาณ 1,000 แรงม้า) |
| ฮาร์ดกันเนอร์ | 2.58 เมตร | 1.52 เมตร | 1.22 เมตร | 275 กก. | 910 กม. / ชม. | 1340 กิโลวัตต์ (แปลงค่าแรงม้า: ประมาณ 1,000 แรงม้า / ประกอบกับกันเนอร์ยูนิต) |
| แอ็คเซลเทอร์บิวเลอร์ | 2.82 เมตร | 2.524 เมตร | 1.416 เมตร | - | มัค 2 |  |
| เดียบรอชซา | 2.095 เมตร | 0.75 เมตร | 1.1 เมตร | 185 กก. (มีเอนจินเบลดในตัว) | 350 กม. / ชม. | 126.82 กิโลวัตต์ (แปลงค่าแรงม้า: ประมาณ 170 แรงม้า) |
มาสค์ไรเดอร์แอ็คเซล > แอ็คเซลไทรอัล

ร่างต่อสู้ขั้นที่ 2 ที่แอคเซลใช้ไทรอัลเมมโมรี่ในการแปลงร่าง ถือเป็นร่างเพิ่มพลังของแอ็คเซล มีชุดเกราะสีน้ำเงิน ในขั้นตอนการเปลี่ยนร่าง ชุดของแอ็คเซลจะเปลี่ยนสีจากแดงไปยังเหลืองที่เรียกว่า เยลโล่ซิกนัล และเปลี่ยนไปยังน้ำเงิน คล้ายกับสัญญาณไฟจราจร และเปลี่ยนเข้าสู่ร่างไทรอัลในที่สุด
มีจุดเด่นคือ เน้นโจมตีด้วยความเร็วสูง แต่ขณะเดียวกันก็มีจุดอ่อนคือ พลังโจมตีและป้องกันที่ต่ำกว่าร่างปกติ จุดอ่อนด้านพลังของไทรอัล สามารถแก้ไขได้ด้วยการโจมตีด้วยความเร็วสูงต่อเนื่องกัน หลาย ๆ ครั้ง จนสร้างความเสียหายให้กับศัตรูได้ รวมถึงการใช้ท่าไม้ตายจะมีเวลาจำกัดเพียง 10 วินาที เท่านั้น หากเกินกว่า 10 วินาที พลังของไทรอัลจะเป็นผลเสียต่อตัวของริวเอง
ไรเดอร์ที่ปรากฏตัวในภาพยนตร์ > มาสค์ไรเดอร์โจ๊กเกอร์

ร่างแปลงของ ฮิดาริ โชทาโร่ ที่แปลงร่างด้วย ลอสต์ไดรเวอร์ และ โจ๊กเกอร์เมมโมรี่ โดยรูปลักษณะคล้ายคลึงกับดับเบิลโจ๊กเกอร์โจ๊กเกอร์ แต่ไม่มีแถบเส้นสีเงินคั่นกลาง ในภาพยนตร์ถูกใช้งานครั้งแรกในเหตุการณ์ที่ NEVER บุกเมืองฟูโตะทำให้ไม่สามารถใช้ไกอาเมมโมรี่แบบปกติ จึงใช้ T2 โจ๊กเกอร์เมมโมรี่ ในการแปลงร่าง ในทีวีซีรีส์โชทาโร่ใช้ในการแปลงร่างหลังจากที่ฟิลิป สูญสลายไป
ตัวชุดเกราะไกอาร์เมอร์ที่เสริมพลังหลังแปลงร่างเป็นสีดำล้วนทั้งหมด บริเวณที่อยู่ในแนวตั้งตรงกลางลำตัวเรียกว่า แบล็คเอาท์พาร์ทิชัน มีหน้าที่ของการกระจายไกอาฟอร์ซที่ปล่อยออกมาจากหน่วยความจำไปยังทั้งร่างกาย เช่นเดียวกันกับเซนทรัลพาร์ทิชันของดับเบิล
| ชื่อร่าง | ส่วนสูง | น้ำหนัก | พลังชก | พลังเตะ | พลังกระโดด  (ต่อคน) | พลังความเร็ว  (100 เมตร) |
| --- | --- | --- | --- | --- | --- | --- |
| มาสค์ไรเดอร์โจ๊กเกอร์ | 195 ซม. | 85 กก. | 1.25 ตัน | 3 ตัน | 30 เมตร | 6.2 วินาที |
ไรเดอร์ที่ปรากฏตัวในภาพยนตร์ > มาสค์ไรเดอร์สคัล

ร่างแปลงของ นารุมิ โซคิจิ ที่ใช้ ลอสต์ไดรเวอร์ และ สคัลเมมโมรี่ ในการแปลงร่าง ถนัดการต่อสู้ด้วยมือเปล่า มีอาวุธหลักคือปืน สคัลแม็กนั่ม ด้วยความที่โซคิจิมีทักษะการต่อสู้สูงเป็นทุนเดิมอยู่แล้ว ชุดเกราะนี้จึงเพิ่มประสิทธิภาพให้ร่างกายเขายิ่งขึ้น นอกจากนี้ ด้วยพลังของสกัลเมมโมรี่ จึงทำให้มาสไรเดอร์สกัลอยู่ในสภาพกึ่งอมตะ ต่อให้ถูกโดพันท์โจมตีไปมากแค่ไหน ตัวชุดเกราะ ก็จะฟื้นฟูบาดแผลให้จนไร้การบาดเจ็บ
ไรเดอร์ที่ปรากฏตัวในภาพยนตร์ > มาสค์ไรเดอร์เอเทอร์นอล

ร่างแปลงของไดโด คัตสึมิ ที่ใช้ ลอสต์ไดรเวอร์ และ เอเทอร์นัลเมมโมรี่ ในการแปลงร่าง เริ่มแรก คาซุ จุน เป็นผู้ใช้ชุดเกราะเอเทอร์นอล แต่สามารถรองรับพลังได้เพียงครึ่งเดียว จนกระทั่งไดโด คัตสึมิ ชิงเอเทอร์นอลเม็มโมรี่ไปใช้งาน และแปลงเข้าสู่ร่าง บลูแฟลร์ ซึ่งเป็นร่างสมบูรณ์ของเอเทอร์นอล นอกจากนี้ยังมีความสามารถในการหยุดการทำงานของเม็มโมรี่ชิ้นอื่น ๆ ได้ มีอาวุธประจำตัวคือ เอเทอร์นอลเอดจ์ มีดคอมแบทชนิดพิเศษที่มีความทนทาน และความคม สูง โดยมีแม็กซิมั่มสลอตอยู่ใกล้กับด้าม
ไรเดอร์ที่ปรากฏตัวในนิยาย > มาสค์ไรเดอร์ไซโคลน

ร่างแปลงของฟิลิป ที่แปลงร่างด้วย ลอสต์ไดรเวอร์ และ ไซโคลนเมมโมรี่ ในการแปลงร่าง
ในเกม คาเมนไรเดอร์ ซูเปอร์ไคลแม็กซ์ฮีโร่ส์ ได้มีการเปิดเผยรูปร่างออกมา โดยรูปร่างลักษณะคล้ายคลึงกับ มาสค์ไรเดอร์ดับเบิล ไซโคลนไซโคลน แต่ไม่มีแถบเส้นสีเงินคั่นกลาง และ ตัวชุดเป็นสีเขียวล้วน
เมมโมรี่แก็ดเจ็ท

อุปกรณ์เอนกประสงค์ของดับเบิลโดยเมมโมรี่แก็ดเจ็ทสามารถแปลงเป็น 2 โหมดคือ แก็ดเจ็ทโหมด (ガジェットモード) ทำหน้าที่เป็นอุปกรณ์ทางสื่อสารและอุปกรณ์ทั่วไป และ ไลฟ์โหมด (ライブモード) ทำหน้าที่เป็นหุ่นยนต์ผู้ช่วยโดยใช้ไกอาเมมโมรี่ใส่ในตัว ผู้สร้างคือชราวด์ และผู้ประดิษฐ์กิจิเมมโมรี่คือฟิลิป
| สแต็กโฟน |
| --- | --- |
น้ำหนัก: 350 กรัม
ระบบพลังงานขับเคลื่อน: ไมโครเซลล์แบตเตอร์รี่
แก็ดเจ็ทโหมด
ความยาว: 223 มม.
ความกว้าง: 82 มม.
ไลฟ์โหมด
ความยาว: 214 มม.
ความกว้าง: 120 มม.
ความเร็วในการบินสูงสุด: 45 กม. / ชม.
| สไปเดอร์ซ็อค |
| --- | --- |
น้ำหนัก: 120 กรัม
ระบบพลังงานขับเคลื่อน: แผงพลังงานแสงอาทิตย์
แก็ดเจ็ทโหมด
ความยาว: 83 มม.
ความกว้าง: 80 มม.
ไลฟ์โหมด
ความยาว: 126 มม.
ความกว้าง: 177 มม.
| แบ็ทช็อต |
| --- | --- |
น้ำหนัก: 350 กรัม
วัสดุภายนอก: ไฮมาร์คเมทัล
แก็ดเจ็ทโหมด
ความยาว: 87 มม.
ความกว้าง: 131 มม.
ความลึก: 53 มม.
ไลฟ์โหมด
ความยาว: 108 มม.
ความกว้าง: 310 มม.
ความลึก: 58 มม.
ความเร็วในการบินสูงสุด: 20 กม. / ชม.
| ฟร็อกพ็อด |
| --- | --- |
ความยาว: 95 มม.
แก็ดเจ็ทโหมด
ความกว้าง: 75 มม.
ไลฟ์โหมด
ความกว้าง: 99 มม.
กระโดดสูงสุด: 25 เมตร
| เด็นเด็นเซ็นเซอร์> แก็ดเจ็ทโหมด |
| --- | --- |
ความสูง: 114 มม.
ความกว้าง: 193 มม.
ความลึก: 53 มม.
ไลฟ์โหมด
ความสูง: 109 มม.
ความกว้าง: 62 มม.
| บีเทิ้ลโฟน |
| --- | --- |
ระบบพลังงานขับเคลื่อน: ไมโครเซลล์แบตเตอร์รี่
แก็ดเจ็ทโหมด
ความยาว: 87 มม.
ความกว้าง: 131 มม.
ความลึก: 53 มม.
ไลฟ์โหมด
ความยาว: 194 มม.
ความกว้าง: 114 มม.
น้ำหนัก: 290 กรัม
ความเร็วในการบินสูงสุด: 90 กม. / ชม.
ข้อมูลเพิ่มเติม > ข้อมูลแหล่งที่มา

1 2 3 4  RGC 2011, p. 20.
↑  ひみつ超百科 2009, p. 21.
↑  超全集 2011, p. 126.
1 2  OPF 127 2017, p. 5.
仮面俳優列伝 2014, pp. 5–22, 「第1章 Mr.平成ライダー&Mr.レッドの軌跡 01 高岩成二」
超解析 2016, p. 34-43, 「SPECIAL INTERVIEW 高岩成二「Mr.平成仮面ライダー、激闘の変遷を語る！」」
超解析 2016, pp. 92–95, 「INTERVIEW 塚田英明[プロデューサー]」
マガジン2020 2020, pp. 53–59, 「仮面ライダーW 二人で一人の仮面ライダー」
マガジン2020 2020, pp. 76–77, 「オモチャの現場から 語る! 暴く!? 変身ベルト」
ACTion 2021, pp. 122–127
โลกที่ไม่มีเธอ

| "โลกที่ไม่มีเธอ" |
| --- | --- |

เพลงโดยPORTRAIT
วางจำหน่าย: 21 กันยายน พ.ศ. 2560
บันทึกเสียง: พ.ศ. 2560
แนวเพลง: ป็อป
ความยาว: 3:48
ค่ายเพลง: บ็อกซ์มิวสิก ในมิวสิกมูฟ
ผู้ประพันธ์เพลง: PORTRAIT อนันต์ ดาบเพ็ชรธิกรณ์
โปรดิวเซอร์: PORTRAIT BOXX MUSIC TEAM

มิวสิกวิดีโอ
"โลกที่ไม่มีเธอ" ที่ยูทูบ
 
"โลกที่ไม่มีเธอ" เป็นซิงเกิลเพลงของ PORTRAIT ผู้ประพันธ์คำร้อง คือ PORTRAIT และอนันต์ ดาบเพ็ชรธิกรณ์ ทำนองและเรียบเรียง โดย PORTRAIT, คชภัค ผลธนโชติ และอนันต์ ดาบเพ็ชรธิกรณ์ เพลงนี้ออกจำหน่ายในวันที่ 21 กันยายน พ.ศ. 2560 ในสังกัดค่ายบ็อกซ์มิวสิก ในมิวสิกมูฟ
เนื้อหาของเพลงนี้เป็นเรื่องราวของคนที่สูญเสีย ในยามที่ต้องเผชิญกับการจากลา หรือจากไปของคนที่เคยอยู่ข้างกัน มันเหมือนถูกผลักให้ไปอยู่ในอีกโลกหนึ่ง เป็นโลกที่เราไม่รู้จัก ไม่เข้าใจ เต็มไปด้วยความมืดมน เป็นโลกแห่งความเหงาและว่างเปล่า “โลกที่ไม่มีเธอ”
มิวสิควีดิโอเพลงนี้มี เบลล์ เขมิศรา พลเดช กับ สกาย วงศ์รวี นทีธร สองนักแสดงวัยรุ่นที่โด่งดังจากซีรีส์สุดฮิต Hormones วัยว้าวุ่น มาถ่ายทอดมิวสิควีดิโอของบทเพลง โดยเบลรับบทเป็นหญิงสาวที่ต้องเผชิญกับช่วงเวลาแห่งความว่างเปล่าจากการเลิกรากับคนรัก ความทรงจำที่มีเป็นเหมือนหนามทิ่มแทงให้ยิ่งรับรู้ว่าช่วงเวลาที่กำลังดำรงอยู่นี้มันแสนเงียบเหงาและปวดร้าวเพียงใด เธอไม่รู้ว่าจะได้พบกับชายคนรักอีกไหม จนกระทั่งวินาทีที่ได้พบกันอีกครั้งมันเหมือนโลกหยุดหมุน ความรู้สึกทั้งหลายพรั่งพรูออกมาแต่สุดท้ายก็ทำได้แค่เพียงต้องยอมรับความจริง
ชาร์ต

| ชาร์ต (พ> ศ. 2560) | อันดับสูงสุด |
| --- | --- |
ไอทูนส์สโตร์ไทยแลนด์ ท็อปชาร์ต: 1
ฟังใจ +10 เรียล-ไทม์ ชาร์ต: 5
จูกซ์ท็อป 100 ชาร์ต: 5
จูกซ์ท็อป 50 ไทยอินดี้ ชาร์ต: 1
สุธีศักดิ์ ภักดีเทวา

| สุธีศักดิ์ ภักดีเทวา |
| --- | --- |
สุธีศักดิ์ ภักดีเทวา ใน พ.ศ. 2568
ข้อมูลพื้นฐาน
เกิด: 24 กรกฎาคม พ.ศ. 2502 (65 ปี)
ที่เกิด:  ประเทศไทย
อาชีพ: นักออกแบบท่าเต้น
ศิลปินแห่งชาติ: สาขาศิลปะการแสดง (นาฏศิลป์สากล) พ.ศ. 2566
สุธีศักดิ์ ภักดีเทวา ชื่อเล่น โจ้ เป็นนักออกแบบท่าเต้น และมีบทบาทสำคัญยิ่งในการสร้างสรรค์งานนาฏศิลป์สากลและนาฏศิลป์ร่วมสมัยของประเทศไทย[ต้องการอ้างอิง] จนได้รับรางวัลในระดับชาติและนานาชาติ[ต้องการอ้างอิง] เป็นอาจารย์สอนการร้องเพลงประสานเสียงที่โรงเรียนเซนต์จอห์น หัวหน้าภาควิชาดนตรี มหาวิทยาลัยเซนต์จอห์น และกรรมการในรายการแข่งขันต่าง ๆ ทางโทรทัศน์ สุธีศักดิ์ ภักดีเทวา ได้รับการยกย่องเชิดชูเกียรติจากสำนักงานคณะกรรมการวัฒนธรรมแห่งชาติ กระทรวงวัฒนธรรม ให้เป็น ศิลปินแห่งชาติ สาขาศิลปะการแสดง (นาฏศิลป์สากล) ประจำปี พ.ศ. 2566
ประวัติ

สุธีศักดิ์เป็นบุตรคนที่สองของทนงศักดิ์ ภักดีเทวา นักร้องเพลงลูกกรุง กับ ผศ. กฤษณา ภักดีเทวา ข้าราชการบำนาญและอดีตผู้เชี่ยวชาญภาควิชานาฏศิลป์ มหาวิทยาลัยราชภัฏบ้านสมเด็จเจ้าพระยา มีพี่น้องรวม 5 คน สุธีศักดิ์จบการศึกษาระดับปริญญาเอก สาขานาฎศิลป์จาก สถาบันบัณฑิตพัฒนศิลป์
เนื่องจากสุธีศักดิ์เป็นทายาทนักร้องเพลงลูกกรุงโดยตรง สุธีศักดิ์จึงสนใจดนตรีมาตั้งแต่วัยเด็ก โดยเริ่มจากการร้องเพลง จนกระทั่งผันตัวเข้าสู่การเต้น โดยเริ่มจากการเรียนบัลเลต์ซึ่งเป็นการเต้นที่ได้รับความนิยมในกลุ่มผู้หญิงมากกว่าผู้ชายในสมัยนั้น จนกระทั่งเป็นนักเต้นให้กับศิลปินในคอนเสิร์ตต่าง ๆ เป็นเวลามากกว่า 10 ปี ก่อนผันตัวมาเป็นนักออกแบบท่าเต้น และเป็นผู้กำกับลีลาในละครเวทีของซีเนริโอที่ถกลเกียรติ วีรวรรณ กำกับการแสดง
ผลงาน > กรรมการ

เดอะสตาร์ ค้นฟ้าคว้าดาว (พ.ศ. 2547 - พ.ศ. 2558)
World of Dance Thailand เต้นบันลือโลก (พ.ศ. 2561)
The Golden Song เวทีเพลงเพราะ (พ.ศ. 2562 - ปัจจุบัน)
ผลงาน > ผู้กำกับลีลา

บัลลังก์เมฆ เดอะมิวสิคัล
บางกอก 2485
ทวิภพ เดอะมิวสิคัล
คู่กรรม เดอะมิวสิคัล
ฟ้าจรดทราย เดอะมิวสิคัล
แม่นาคพระโขนง เดอะมิวสิคัล
ข้างหลังภาพ เดอะมิวสิคัล
กินรีสีรุ้ง
การแสดง “แม่น้ำของแผ่นดิน”
ออกแบบท่าเต้นให้กับศิลปิน และแดนเซอร์ใน “คอนเสิร์ต 10 ปี เอ็กแซ็กท์”
ผลงาน > ละคร

คุณชายพุฒิภัทร รับบทเป็น หม่อมเจ้าเกริกเกียรติ แสงอรุณ (รับเชิญ)
ดอกไม้ใต้เมฆ รับบทเป็น ครูอะตอม (รับเชิญ)
ปฐพีวิทยา

หน้าตัดดินบนหินชอล์กที่อุทยานเจ็ดสาวน้อยแห่งอังกฤษ (Seven Sisters Country Park) ประเทศอังกฤษ
ปฐพีวิทยา (อังกฤษ: Pedology; จากภาษากรีก: πέδον หรือ pedon แปลว่า "ดิน" หรือ "ปฐพี" และ λόγος หรือ logos แปลว่า "การศึกษา") เป็นสาขาวิชาหนึ่งในสาขาวิชาปฐพีศาสตร์ ซึ่งมุ่งเน้นการทำความเข้าใจและการบรรยายลักษณะการก่อตัวของดิน การแปรสภาพ และกรอบทฤษฎีสำหรับการสร้างแบบจำลองของเนื้อดิน โดยมักจะอยู่ในบริบทของสภาพแวดล้อมทางธรรมชาติ ปฐพีวิทยาถูกมองว่าเป็นหนึ่งในสองสาขาหลักของการศึกษาเรื่องดิน โดยอีกสาขาหนึ่งคือปฐพีวิทยาสัมพันธ์ ซึ่งโดยทั่วไปจะมุ่งเน้นไปทางด้านเกษตรศาสตร์มากกว่า และมุ่งเน้นการศึกษาคุณสมบัติของดินว่ามีอิทธิพลต่อชุมชนของพืช (ตามธรรมชาติหรือเพาะปลูก) อย่างไร ในการศึกษาปรากฏการณ์วิทยาพื้นฐานของดิน เช่น การก่อตัวของดิน (หรือที่เรียกว่า pedogenesis) ซึ่งนักวิชาการด้านปฐพีวิทยาจะให้ความสนใจเป็นพิเศษกับการสังเกตลักษณะทางสัณฐานวิทยาของดิน และการกระจายตัวทางภูมิศาสตร์ของดิน รวมถึงการวางตำแหน่งของเนื้อดินในเชิงเวลาและเชิงพื้นที่ที่กว้างขึ้น ในการดำเนินการดังกล่าว นักปฐพีวิทยาจะพัฒนากระบวนการการจำแนกดิน แผนที่ดิน และทฤษฎีสำหรับการกำหนดลักษณะความสัมพันธ์เชิงเวลาและพื้นที่ระหว่างดิน มีสาขาวิชาย่อยที่น่าสนใจไม่กี่สาขาในปฐพีวิทยา ได้แก่ ปฐพีสถิติ (Pedometric) และธรณีสัณฐานวิทยาของดิน ซึ่งปฐพีสถิติ เน้นการพัฒนาวิธีการต่าง ๆ เพื่อระบุลักษณะเชิงปริมาณของดิน โดยเฉพาะอย่างยิ่งสำหรับจุดประสงค์ในการทำแผนที่คุณสมบัติของดิน ในขณะที่ธรณีสัณฐานวิทยาของดินจะศึกษาความสัมพันธ์ระหว่างกระบวนการทางธรณีสัณฐานและการก่อตัวของดิน
ภาพรวม

ดินไม่เพียงแต่เป็นแหล่งรองรับการเจริญเติบโตของพืชเท่านั้น แต่ยังเป็นปฐพีภาคซึ่งเป็นที่ตั้งของปฏิสัมพันธ์มากมายระหว่างสภาพภูมิอากาศ (น้ำ อากาศ อุณหภูมิ) สิ่งมีชีวิตในดิน (จุลินทรีย์ พืช สัตว์) และซากตกค้างต่าง ๆ วัสดุแร่ธาตุของหินเดิมและหินที่เพิ่มเข้ามา และตำแหน่งของหินในภูมิทัศน์ และในระหว่างการก่อตัวและกำเนิด หน้าดินจะลึกลงอย่างช้า ๆ และพัฒนาเป็นที่มีลักษณะเฉพาะที่เรียกว่า "การแบ่งชั้นของดิน" ในขณะที่กำลังค่อย ๆ เข้าสู่สมดุลในสภาวะคงที่
ผู้ที่ศึกษาเกี่ยวกับดิน (เช่น นักเกษตรศาสตร์) ในระยะแรกแสดงความกังวลเล็กน้อยเกี่ยวกับพลวัตของดิน พวกเขาเห็นว่าดินนั้นเป็นสื่อที่มีคุณสมบัติทางเคมี กายภาพ และชีวภาพที่เป็นประโยชน์ต่อการผลิตทางการเกษตร แต่ในทางกลับกัน นักปฐพีวิทยาและนักธรณีวิทยาไม่ได้มุ่งเน้นไปที่การประยุกต์ใช้ลักษณะเฉพาะของดิน (คุณสมบัติเกี่ยวกับดิน) ทางการเกษตรเบื้องต้น แต่มุ่งเน้นไปที่ความสัมพันธ์กับธรรมชาติและประวัติศาสตร์ของภูมิทัศน์ ปัจจุบันมีการบูรณาการแนวทางทั้งสองสาขาวิชาเป็นส่วนหนึ่งของวิทยาศาสตร์ภูมิทัศน์และวิทยาศาสตร์สิ่งแวดล้อม
ในปัจจุบัน นักปฐพีวิทยาให้ความสนใจในการนำความเข้าใจที่ดีเกี่ยวกับกระบวนการการก่อตัวของดิน หรือ pedogenesis ซึ่งเกี่ยวกับวิวัฒนาการและการทำงานของดิน มาใช้ในทางปฏิบัติ เช่น การตีความประวัติสิ่งแวดล้อมและคาดการณ์ผลที่ตามมาจากการเปลี่ยนแปลงการใช้ที่ดิน ในขณะที่นักเกษตรศาสตร์เข้าใจว่าดินที่เพาะปลูกเป็นสื่อกลางที่ซับซ้อน ซึ่งมักเกิดจากวิวัฒนาการที่มีมายาวนานหลายพันปี ซึ่งพวกเขาเข้าใจว่าสมดุลในปัจจุบันนั้นเปราะบาง และมีเพียงความรู้เกี่ยวกับประวัติศาสตร์อย่างละเอียดเท่านั้นที่จะทำให้มั่นใจได้ว่าจะใช้ได้อย่างยั่งยืน
นักวิชาการด้านปฐพีวิทยาที่มีชื่อเสียง

Olivier de Serres
Vasily V. Dokuchaev
Friedrich Albert Fallou
Konstantin D. Glinka
Eugene W. Hilgard
Francis D. Hole
Hans Jenny
Curtis F. Marbut
Bernard Palissy
เชิงอรรถและอ้างอิง

↑  Ronald Amundsen. "Soil Preservation and the Future of Pedology" (PDF). คลังข้อมูลเก่าเก็บจากแหล่งเดิม (PDF)เมื่อ 2018-06-12. สืบค้นเมื่อ 2006-06-08.
↑  Heuvelink, Gerard (December 2003). "The Definition of Pedometrics" (PDF). Pedometron. International Working Group on Pedometrics - Provisional Commission on Pedometrics of the International Union of Soil Sciences (15). คลังข้อมูลเก่าเก็บจากแหล่งเดิม (PDF)เมื่อ 2007-09-30. สืบค้นเมื่อ 2006-11-01.
↑  Gerrard, John (1993), "Soil geomorphology — Present dilemmas and future challenges", Geomorphology: the Research Frontier and Beyond, Elsevier, pp. 61–84, doi:10.1016/b978-0-444-89971-2.50008-0, ISBN 978-0-444-89971-2, สืบค้นเมื่อ 2020-09-23
↑  Saltini Antonio, Storia delle scienze agrarie, 4 vols, Bologna 1984-89, ISBN 88-206-2412-5, ISBN 88-206-2413-3, ISBN 88-206-2414-1, ISBN 88-206-2415-X
↑  Buol, Stanley W., F,D. Hole and R.W. McCracken. 1997. Soil Genesis and Classification, 4th ed. Iowa State Univ. Press, Ames ISBN 0-8138-2873-2
↑  Hole Francis D., J.B. Campbell. 1985. Soil landscape analysis. Totowa Rowman & Allanheld, 214 p. ISBN 0-86598-140-X
↑  Bockheim, J.G.; Gennadiyev, A.N.; Hammer, R.D.; Tandarich, J.P. (January 2005). "Historical development of key concepts in pedology" (PDF). Geoderma. 124 (1–2): 23–36. Bibcode:2005Geode.124...23B. doi:10.1016/j.geoderma.2004.03.004. คลังข้อมูลเก่าเก็บจากแหล่งเดิม (PDF)เมื่อ 2017-05-17. สืบค้นเมื่อ 2 March 2016.
↑  "ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑", ให้ความหมายของ  topography  ว่า "ภูมิลักษณ์"  หรือ "ลักษณะภูมิประเทศ"
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Pedology
บ้านทะเลสาบ บ่มรักปาฏิหาริย์

| บ้านทะเลสาบ บ่มรักปาฏิหาริย์ |
| --- | --- |
กำกับ: อเลจานโดร อักเกรสติ
เขียนบท: เดวิด ออร์เบิร์น
อำนวยการสร้าง: ดั๊ก เดวิดสัน   รอย ลี   ซอนนี่ มัลฮิ
นักแสดงนำ: คีอานู รีฟส์   ซานดรา บุลล็อก
ตัดต่อ: อเลจานโดร อักเกรสติ
ดนตรีประกอบ: พอล แม็กคาร์ตนีย์   ราเชล พอร์ทแมน
ผู้จัดจำหน่าย: วอร์เนอร์บราเธอร์ส
วันฉาย:  16 มิถุนายน ค.ศ. 2006
ความยาว: 105 นาที
ประเทศ:  สหรัฐอเมริกา
ภาษา: ภาษาอังกฤษ
ทุนสร้าง:  40 ล้านดอลลาร์สหรัฐ
ข้อมูลจาก All Movie Guide
ข้อมูลจาก IMDb
เดอะ เลคเฮาส์ บ้านทะเลสาบ บ่มรักปาฏิหาริย์ (ภาษาอังกฤษ:The Lake House) เป็นภาพยนตร์อเมริกันแนวโรแมนติค ดราม่า โดยฮอลลีวู้ดได้ซื้อลิขสิทธิ์มาจากภาพยนตร์เกาหลีปี ค.ศ. 2000 เรื่อง อิล มาเร ลิขิตรักข้ามเวลา (ภาษาอังกฤษ: Il Mare) ซึ่งเดอะ เลคเฮาส์ บ้านทะเลสาบ บ่มรักปาฏิหาริย์ ออกฉายในปี ค.ศ. 2006 บทภาพยนตร์โดย เดวิด ออร์เบิร์น กำกับภาพยนตร์โดย อเลจานโดร อักเกรสติ นำแสดงโดย คีอานู รีฟส์ รับบทเป็น อเล็กซ์ ไวท์เลอร์ และซานดรา บุลล็อก รับบทเป็น เคท ฟอร์สเตอร์ ซึ่ง อเล็กซ์ ไวท์เลอร์ เป็นสถาปนิกที่อาศัยอยู่ในปี ค.ศ. 2004 ส่วน เคท ฟอร์สเตอร์ เป็นแพทย์หญิงที่อาศัยอยู่ในปี ค.ศ. 2006 ทั้งสองคนพูดคุย สร้างความสัมพันธ์ระหว่างกัน ข้ามกาลเวลาผ่านทางจดหมายซึ่งส่งผ่านทางตู้จดหมายหน้าบ้านริมทะเลสาบ โดยที่ทั้งคู่เองก็อาศัยอยู่บ้านหลังเดียวกันแต่คนละปี
นักแสดงนำ

ซานดรา บุลล็อก รับบท ดร.เคท ฟอร์สเตอร์
คีอานู รีฟส์ รับบท อเล็กซ์ ไวท์เลอร์
โชห์เรห์ อักห์ดาชลู รับบท ดร. แอนนา คลีชชินกี้
คริสโตเฟอร์ พลัมเมอร์ รับบท ไซมอน เจ. ไวท์เลอร์
เอบอน มอส บาชาราช รับบท เฮนรี่ ไวท์เลอร์
วิลลี่ วอน เอ็มเมอร์รอย รับบท คุณ ฟอร์สเตอร์
ดีแลน วอลช์ รับบท มอร์แกน ไพร์ซ
ลินน์ คอลลินส์ รับบท โมน่า
เพลงประกอบภาพยนตร์

"This Never Happened Before" - พอล แม็กคาร์ตนีย์
"(I Can't Seem To) Make You Mine" - The Clientele
"Time Has Told Me" - นิค เดรค
"Ant Farm" - Eels
"It’s Too Late" - คาโรล์ คิง
"The Lakehouse" - ราเชล พอร์ทแมน
"Pawprints" - ราเชล พอร์ทแมน
"Tough Week" - ราเชล พอร์ทแมน
"Mailbox" - ราเชล พอร์ทแมน
"Sunsets" - ราเชล พอร์ทแมน
"Alex's Father" - ราเชล พอร์ทแมน
"Il Mare" - ราเชล พอร์ทแมน
"Tell Me More" - ราเชล พอร์ทแมน
"She's Gone" - ราเชล พอร์ทแมน
"Wait For Me" - ราเชล พอร์ทแมน
"You Waited" - ราเชล พอร์ทแมน
"I Waited" - ราเชล พอร์ทแมน
บุญชง วีสมหมาย

| บุญชง วีสมหมายม> ป.ช., ม.ว.ม. |
| --- | --- |


เลขาธิการนายกรัฐมนตรี
ดำรงตำแหน่ง 2 ธันวาคม พ.ศ. 2539 – 8 พฤศจิกายน พ.ศ. 2540
นายกรัฐมนตรี: ชวลิต ยงใจยุทธ
ก่อนหน้า: เดช บุญ-หลง
ถัดไป: นิพนธ์ พร้อมพันธุ์
รองประธานสภาผู้แทนราษฎร
ดำรงตำแหน่ง 5 กุมภาพันธ์ พ.ศ. 2544 – 8 กุมภาพันธ์ พ.ศ. 2545   (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช กรุณาใช้ แม่แบบ:Age in years and days หากใช้ปีคริสต์ศักราช )ดำรงตำแหน่งร่วมกับ สมศักดิ์ ปริศนานันทกุล
ก่อนหน้า: โสภณ เพชรสว่าง สมศักดิ์ เกียรติสุรนนท์
ถัดไป: สุชาติ ตันเจริญ
 
ข้อมูลส่วนบุคคล
เกิด: 13 มีนาคม พ.ศ. 2474 อำเภอขุขันธ์ จังหวัดศรีสะเกษ ประเทศสยาม
เสียชีวิต: 19 เมษายน พ.ศ. 2546 (72 ปี)
พรรคการเมือง: ประชาธิปัตย์ (2495–2517) กิจสังคม (2517–2523) ความหวังใหม่ (2535–2545) ไทยรักไทย (2545–2546)
คู่สมรส: ทันตแพทย์หญิง กรองกาญจน์ วีสมหมาย

บุญชง วีสมหมาย (13 มีนาคม พ.ศ. 2474 – 19 เมษายน พ.ศ. 2546) อดีตเลขาธิการนายกรัฐมนตรี ในรัฐบาลพลเอกชวลิต ยงใจยุทธ อดีตสมาชิกสภาผู้แทนราษฎรจังหวัดศรีสะเกษ อดีตรองประธานสภาผู้แทนราษฎร คนที่สอง อดีตสมาชิกวุฒิสภา
ประวัติ

บุญชง วีสมหมาย เกิดเมื่อวันที่ 13 มีนาคม พ.ศ. 2474 ณ ตำบลสมอ อำเภอขุขันธ์ จังหวัดศรีสะเกษ เป็นบุตรคนที่ 5 ของนายเซ่งซอย กับนางบุญ วีสมหมาย มีพี่น้อง 6 คน สำเร็จการศึกษาระดับประถมศึกษา จากโรงเรียนเทศบาลเมืองศรีสะเกษ ระดับมัธยมศึกษา จากโรงเรียนศรีสะเกษวิทยาลัย และระดับปริญญาตรี สาขาการจัดการ จากวิทยาลัยครูสุรินทร์ สมรสกับท.พญ.กรองกาญจน์ วีสมหมาย อดีตสมาชิกวุฒิสภา จังหวัดศรีสะเกษ มีบุตร-ธิดา 5 คน
นายบุญชง วีสมหมาย เสียชีวิต เมื่อวันที่ 19 เมษายน พ.ศ. 2546 ด้วยอายุ 72 ปี
การทำงาน > การศึกษา

นายบุญชง วีสมหมาย เป็นผู้ที่มีบทบาทในการผลักดันให้มีการจัดตั้งสถาบันอุดมศึกษาในจังหวัดศรีสะเกษ โดยริเริ่มขอใช้พื้นที่จากผู้ว่าราชการจังหวัดศรีสะเกษ เมื่อปี พ.ศ. 2537 และได้เริ่มขยายวิทยาเขตจากมหาวิทยาลัยราชภัฏสุรินทร์ และรับนักศึกษาเป็นครั้งแรกในปี พ.ศ. 2540
การทำงาน > การเมือง

นายบุญชง วีสมหมาย เป็นสมาชิกสภาผู้แทนราษฎร จังหวัดศรีสะเกษ ในปี พ.ศ. 2519 เป็นสมัยแรก ในสังกัดพรรคกิจสังคม เป็นสมาชิกวุฒิสภา ในปี พ.ศ. 2523 และได้กลับมาลงสมัครรับเลือกตั้งเป็นสมาชิกสภาผู้แทนราษฎรอีก 4 สมัย สังกัดพรรคความหวังใหม่ จนกระทั่งได้รับตำแหน่งรองเลขาธิการนายกรัฐมนตรีฝ่ายการเมือง ในปี พ.ศ. 2538 และเป็นเลขาธิการนายกรัฐมนตรี ในปี พ.ศ. 2539 ต่อมาจึงได้ย้ายมาสังกัดพรรคไทยรักไทย และได้ดำรงตำแหน่งรองประธานสภาผู้แทนราษฎรคนที่ 2 จนกระทั่งถึงวันที่ 8 กุมภาพันธ์ พ.ศ. 2545 บุญชงต้องสิ้นสภาพการเป็นสมาชิกสภาผู้แทนราษฎรเป็นการชั่วคราว ทำให้ตำแหน่งรองประธานสภาผู้แทนราษฎรคนที่ 2 ต้องสิ้นสุดลงตามไปด้วย
ในระหว่างที่ดำรงตำแหน่งสมาชิกสภาผู้แทนราษฎร นายบุญชง วีสมหมาย ได้รับการแต่งตั้งเป็นกรรมาธิการวิสามัญพิจารณาร่างพระราชบัญญัติสำคัญหลายฉบับ อาทิ พระราชบัญญัติระเบียบการปฏิบัติราชการของทบวงมหาวิทยาลัย พระราชบัญญัติการปิโตรเลียมแห่งประเทศไทย พระราชบัญญัติมหาวิทยาลัยมหาสารคาม พระราชบัญญัติสถาบันราชภัฏ พระราชบัญญัติมหาวิทยาลัยทักษิณ พระราชบัญญัติสถาบันเทคโนโลยีปทุมวัน พระราชบัญญัติสถาบันบัณฑิตพัฒนศิลป์ และพระราชบัญญัติการศึกษาแห่งชาติ
การทำงาน > การเมือง > ประวัติการทำงานในสภา

พ.ศ. 2538 รองเลขาธิการนายกรัฐมนตรีฝ่ายการเมือง
พ.ศ. 2539 เลขาธิการนายกรัฐมนตรี พลเอก ชวลิต ยงใจยุทธ
พ.ศ. 2544 - พ.ศ. 2545 รองประธานสภาผู้แทนราษฎรคนที่ 2
การทำงาน > การเมือง > ประวัติการลงสมัครรับเลือกตั้ง

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดศรีสะเกษ สังกัด พรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดศรีสะเกษ สังกัด พรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดศรีสะเกษ สังกัด พรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดศรีสะเกษ สังกัด พรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดศรีสะเกษ สังกัด พรรคความหวังใหม่
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดศรีสะเกษ สังกัด พรรคความหวังใหม่ → พรรคไทยรักไทย
การเชิดชูเกียรติ

มหาวิทยาลัยราชภัฏศรีสะเกษ ได้ดำเนินการจัดสร้างอนุสาวรีย์นายบุญชง วีสมหมาย เพื่อเป็นอนุสรณ์ระลึกถึงนายบุญชง ผู้ริเริ่มก่อตั้งมหาวิทยาลัยราชภัฏศรีสะเกษ โดยเริ่มต้นสร้างเมื่อวันที่ 21 พฤศจิกายน พ.ศ. 2555
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2524 –  เหรียญลูกเสือสดุดี ชั้นที่ 1
พระสัมพันธวงศ์เธอ พระองค์เจ้าจงกล

| พระสัมพันธวงศ์เธอ พระองค์เจ้าจงกล |
| --- | --- |
พระสัมพันธวงศ์เธอ พระองค์เจ้าชั้นโท
ประสูติ: พ.ศ. 2328
สิ้นพระชนม์: พ.ศ. 2385
ราชวงศ์: จักรี
พระบิดา: สมเด็จพระเจ้าหลานเธอ เจ้าฟ้ากรมพระอนุรักษ์เทเวศร์
พระมารดา: พระชายาทองอยู่
พระสัมพันธวงศ์เธอ พระองค์เจ้าจงกล (พ.ศ. 2328 — พ.ศ. 2385) พระนามเดิม หม่อมเจ้าจงกล เป็นพระธิดาพระองค์เล็กในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับพระชายาทองอยู่
พระประวัติ

พระสัมพันธวงศ์เธอ พระองค์เจ้าจงกล ประสูติเมื่อปี พ.ศ. 2328 เป็นพระธิดาพระองค์เล็กในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับพระชายาทองอยู่ เดิมมีพระนามว่า หม่อมเจ้าจงกล ต่อมาในปี พ.ศ. 2329 ทรงได้รับโปรดเกล้าฯ เลื่อนเป็น พระเจ้าหลานเธอ พระองค์เจ้าจงกล
พระสัมพันธวงศ์เธอ พระองค์เจ้าจงกล มีพระโสทรภราดา และพระโสทรภคินี 5 พระองค์ คือ
พระสัมพันธวงศ์เธอ กรมหมื่นนราเทเวศร์ (พระนามเดิม ปาน) ต้นราชสกุลปาลกะวงศ์
พระสัมพันธวงศ์เธอ พระองค์เจ้ากระจับ
พระสัมพันธวงศ์เธอ กรมหมื่นนเรศร์โยธี (พระนามเดิม บัว)
พระสัมพันธวงศ์เธอ กรมหลวงเสนีบริรักษ์ (พระนามเดิม แตง) ต้นราชสกุลเสนีวงศ์
พระสัมพันธวงศ์เธอ พระองค์เจ้าปฐมวงศ์
เมื่อแรกประสูติพระองค์เจ้าจงกล ได้แม่ช้อย มารดาของสุนทรภู่ เป็นพระนม จึงทรงสนิทสนมกับสุนทรภู่มาตั้งแต่ทรงพระเยาว์ สุนทรภู่มีบุตรกับนางจันหนึ่งคน ชื่อหนูพัด แต่ชีวิตครอบครัวก็ยังไม่ราบรื่นนัก ในที่สุดนางจันก็ร้างราไป พระองค์เจ้าจงกลได้รับอุปการะหนูพัดไว้
ภายหลังจากสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ทิวงคต พระองค์เจ้าจงกล ทรงสร้างมณฑปพระพุทธบาทจำลองขึ้นในวัดอมรินทรารามวรวิหาร ประดับด้วยกระเบื้องและถ้วยชามเขียนสีของจีน เพื่อเป็นพระราชกุศลอุทิศถวายพระบิดา
พระสัมพันธวงศ์เธอ พระองค์เจ้าจงกล สิ้นพระชนม์ในสมัยรัชกาลที่ 3 เมื่อปี พ.ศ. 2385 สิริพระชันษา 57 ปี พระราชทานเพลิงพระศพ ณ พระเมรุวัดอมรินทราราม เมื่อวันพฤหัสบดีที่ 26 พฤษภาคม พ.ศ. 2385